da da da da da da sv da da da da da da en en
Tæt på nederlag i første kamp - Svanholm Cricketklub
Torsdag d. 5. maj 2011 kl. 23:10 af Henrik Pfaff
Der var grimme scener på AB, hvor gemytterne kom over kogepunktet efter kampen efter en finish, hvor Svanholm snuppede en overraskende gevinst fra AB netop som den lå til hjemmeholdets højreben. Det der skete bagefter skal ikke uddybes, men der er i hvert fald nogle gemytter, der ikke kan klare at blive lidt provokeret. Formentlig provokerer de samme gemytter selv, men det er jo en anden historie.
Svanholms 9. gærde faldt ved 137 efter at have vist, at man ikke brød sig om AB’s spinangreb bakket op af den fra Albertslund indvandrede Attah Ullahs medium/fast. AB havde indledt med 170, så målet - 34 mere - lå langt borte for juniorspilleren Saad Ahmed og veteranen Bret Mulder.
Sidstnævnte er ganske vist specialist i niendegærdestande og har stadig en rekord af slagsen for alle australske grade -turneringer, da han var med i en sidstegærdestand på 177 i en firedagskamp i 1999 på WACA - Western Australias teststadion
Der er dog løbet mange kænguruer rundt siden dengang, men junior Ahmed, der har haft en elendig sæson med battet, så uberørt ud over situationen og præsterede 3 firere og Svanholm passerede de 170 for 9 gærder. Ahmed 20 not out og Mulder 12 not out
I AB’s halvleg på 170 tog Hamid Shah 4 gærder for 34, Bret Mulder 2 for 28.
Af vores point scorede Zishan Shah 32, Zameer Khan27 og James Moniz 22.